钦定古今图书集成/明伦汇编/氏族典/第226卷 > 杨俭
## 钦定古今图书集成/明伦汇编/氏族典/第226卷 > 杨俭

按《周书杨宽传》：“宽兄俭，字景则，伟容仪，有才行。魏正
始中，起家侍御史，加奉朝请，迁员外散骑侍郎。孝昌
中，除镇远将军、顿丘太守。元颢入洛，授抚军将军。孝
庄反正，废于家。寻拜散骑常侍、都督颍州诸军事、颍
州刺史。建明中，加征南将军、金紫光禄大夫。孝武初，
除卫将军、北雍州刺史。政尚宽惠，夷夏安之。孝武西”
迁，除侍中、骠骑将军。大统初，以本官行东秦州事，加
使持节、当州大都督。从破齐神武于沙苑，封夏阳县
侯。七年，领大丞相府谘议参军，出为都督东雍华二
州诸军事、骠骑大将军、开府仪同三司、华州刺史。八
年，卒于家。赠本官，谥曰：“静。”